《九月三日方别驾携酒殽见过因怀徐荆州》
明代·宋登春

客泪秋能下，人情老自知。
塞寒鸿雁早，江暖鞠华迟。
对酒怜吴语，闻歌忆《楚辞》。
明年谁更健，重把紫萸枝。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。